2. ลักษณะการประกอบธุรกิจ

  2.1 ประวัติความเป็นมาและการเปลี่ยนแปลงและพัฒนาการที่สำคัญ

  บริษัท อีสเทอร์น สตาร์ เรียล เอสเตท จำกัด (มหาชน) ก่อตั้งขึ้นโดยกลุ่มสตาร์บล็อค กลุ่ม
  สหยูเนี่ยน และกลุ่มผู้ถือหุ้นอื่นๆ เพื่อลงทุนในธุรกิจพัฒนาที่ดินบริเวณพื้นที่ชายฝั่งทะเลตะวันออก
  ในเขตอำเภอบ้านฉาง จังหวัดระยอง นอกจากนี้บริษัทยังได้จัดตั้งบริษัท อีสเทอร์น สตาร์ รีสอร์ท
  จำกัด เพื่อดำเนินธุรกิจสนามกอล์ฟ ศูนย์ประชุม และศูนย์กีฬา
  ต่อมาบริษัทได้มีการร่วมทุนกับกลุ่มเอ็ม บี เอฟ มาเลเซีย จัดตั้งบริษัท เอ็มบีเอฟ อีสเทอร์น
  สตาร์ อินเตอร์เนชั่นแนล จำกัด เพื่อดำเนินการโครงการโรงเรียนนานาชาติ
  ในเขตอำเภอบ้านฉางและกรุงเทพมหานคร
  รวมทั้งบริษัทได้ลงทุนเพื่อดำเนินธุรกิจอพาร์ทเม้นท์และบ้านเดี่ยวระดับหรูให้เช่าในอำเภอบ้านฉาง
  จังหวัดระยอง ในนามบริษัท ซีสตาร์ พร็อพเพอร์ตี้ส์ จำกัด

  ในปี2546บริษัทได้จัดสรรขายหุ้นสามัญเพิ่มทุนที่ออกใหม่ให้แก่พันธมิตรทางธุรกิจ (Strategic
  Partners) ซึ่งได้แก่กลุ่มซันไรส์ และกลุ่ม U.S. Capital โดย ณ วันที่ 5 เมษายน 2547
  (วันปิดสมุดทะเบียนพักการโอนหุ้นเมื่อการประชุมสามัญผู้ถือหุ้นครั้งที่ 1/2547)
  กลุ่มซันไรส์ถือหุ้นในบริษัทร้อยละ 46.78% และกลุ่ม U.S. Capital ถือหุ้นในบริษัทประมาณ
  11.60%
  จากการร่วมทุนดังกล่าวส่งผลให้ฐานะทางการเงินและสภาพคล่องของบริษัทดีขึ้นเป็นอย่างมาก
  ทำให้บริษัทมีเงินทุนมากพอที่จะนำไปขยายการลงทุนในการพัฒนาอสังหาริม
  ทรัพย์ในกรุงเทพมหานคร และโครงการเดิมที่ดำเนินการอยู่ในพื้นที่อำเภอบ้านฉาง จังหวัดระยอง

  เมื่อวันที่ 25 กุมภาพันธ์ 2547 บริษัทได้มีการจดทะเบียนลดทุนจดทะเบียนจากทุนจดทะเบียนเดิม
  15,145,891,482.40 บาท ให้เหลือทุนจดทะเบียน 10,818,493,916.- บาท
  แบ่งออกเป็นหุ้นสามัญจำนวน 2,704,623,479 หุ้น มูลค่าที่ตราไว้หุ้นละ 4.00 บาท
  โดยการลดมูลค่าหุ้นของบริษัทลงจากเดิมมูลค่าที่ตราไว้หุ้นละ 5.60 บาท เป็นมูลค่าที่ตราไว้หุ้นละ
  4.00 บาท และลดทุนชำระแล้วจากทุนชำระแล้วเดิม 6,196,653,551.20 บาท
  ให้เหลือทุนชำระแล้ว 4,426,181,108.00 บาท แบ่งออกเป็นหุ้นสามัญจำนวน
  1,106,545,277 หุ้น มูลค่าที่ตราไว้หุ้นละ 4.00 บาท เพื่อนำทุนชำระแล้วที่ลดจำนวน
  1,770,472,443.20 บาทไปล้างส่วนลดมูลค่าหุ้นสามัญที่บริษัทได้เสนอขายหุ้นสามัญโดยมีส่วนลด
  นอกจากนี้ เมื่อวันที่ 3 มีนาคม 2547
  บริษัทได้จดทะเบียนเปลี่ยนแปลงมูลค่าหุ้นของบริษัทจากเดิมมูลค่าที่ตราไว้หุ้นละ 4.00 บาท
  เป็นมูลค่าที่ตราไว้หุ้นละ 1.00 บาท โดยการเปลี่ยนแปลงจำนวนหุ้นสามัญ 1 หุ้น
  มูลค่าที่ตราไว้หุ้นละ 4.00 บาท ให้เป็น 4 หุ้น มูลค่าที่ตราไว้หุ้นละ 1.00 บาท
  เพื่อเป็นไปตามมติของที่ประชุมวิสามัญผู้ถือหุ้นของบริษัท ครั้งที่ 3/2546 ซึ่งประชุมเมื่อวันที่ 16
  ธันวาคม 2546

  นอกจากนี้ วันที่ 7 เมษายน 2547 บริษัทได้จดทะเบียนเปลี่ยนแปลงทุนชำระแล้วจาก
  4,426,181,108.- บาท เป็น 4,429,174,153.- บาท
  เนื่องจากผู้ถือใบสำคัญแสดงสิทธิได้ใช้สิทธิแปลงสภาพเป็นหุ้นสามัญ

  วันที่ 5 มกราคม 2548 บริษัท ได้ยกเลิกการออกและเสนอขายหุ้นสามัญเพิ่มทุนจำนวน
  4,506,400,000 หุ้น ซึ่งเป็นหุ้นที่สำรองไว้เพื่อการใช้สิทธิซื้อหุ้นเพิ่มทุนของกลุ่มซันไรส์ และกลุ่ม
  U.S. Capital ในสัดส่วนฝ่ายละเท่า ๆ กันโดยกลุ่ม U.S. Capital ต้องใช้สิทธิซื้อก่อน
  กลุ่มซันไรส์ จึงจะใช้สิทธิได้และมีกำหนดต้องใช้สิทธิซื้อภายในวันที่ 31 ธันวาคม 2547
  ในราคาหุ้นละ 1.25 บาท
  แต่ปรากฏว่าผู้ถือหุ้นทั้งสองกลุ่มมิได้ใช้สิทธิซื้อหุ้นสามัญเพิ่มทุนจำนวนดังกล่าวภายในกำหนด

  วันที่ 15 กรกฏาคม 2548 บริษัท ได้จดทะเบียนเปลี่ยนแปลงทุนชำระแล้วจาก 4,429,174,153
  บาท เป็น 4,429,197,749
  บาทเนื่องจากผู้ถือใบสำคัญแสดงสิทธิได้ใช้สิทธิแปลงสภาพเป็นหุ้นสามัญ

  2.2 ลักษณะการดำเนินธุรกิจของบริษัท บริษัทย่อย และบริษัทร่วม

  บริษัท อีสเทอร์น สตาร์ เรียล เอสเตท จำกัด (มหาชน) บริษัทย่อย และบริษัทร่วม
  ประกอบธุรกิจด้านการพัฒนาอสังหาริมทรัพย์ โดยในระยะเวลาที่ผ่านมา
  บริษัทเน้นการทำธุรกิจในเขตอำเภอบ้านฉาง จังหวัดระยอง
  เพื่อรองรับการพัฒนาพื้นที่ชายฝั่งทะเลตะวันออก เนื่องจากเล็งเห็นว่าเขตอำเภอบ้านฉาง
  จังหวัดระยอง
  เป็นทำเลที่มีศักยภาพเพราะอยู่ห่างจากนิคมอุตสาหกรรมมาบตาพุดไปทางทิศตะวันออกเพียง 10
  กิโลเมตร
  และอยู่ห่างจากสนามบินอู่ตะเภาซึ่งจะพัฒนาเป็นสนามบินสมบูรณ์แบบไปทางทิศตะวันตกเพียง 5
  กิโลเมตร โดยปี 2547 เป็นต้นมา
  บริษัทมีนโยบายที่จะให้ความสำคัญแก่การพัฒนาโครงการในเขตกรุงเทพมหานครและปริมณฑล
  และยังคงพัฒนาโครงการในอำเภอบ้านฉาง จังหวัดระยองต่อไป
  โดยสามารถแบ่งลักษณะการดำเนินธุรกิจของกลุ่มบริษัทออกได้เป็น 5 ประเภท ดังนี้

1.  การพัฒนาอสังหาริมทรัพย์เพื่อขาย ซึ่งมีทั้งการจัดสรรที่ดินเปล่า และขายบ้านพร้อมที่ดิน เช่น
    บ้านเดี่ยว ทาวน์เฮ้าส์ บ้านแฝด คอนโดมิเนียม และอาคารพาณิชย์
    สำหรับโครงการในกรุงเทพมหานคร บริษัทจะพัฒนาภายใต้ชื่อ The Star Estate เช่น The
    Star Estate @ Rama III เป็นต้น ส่วนโครงการในอำเภอบ้านฉาง
    บริษัทได้พัฒนาภายใต้ชื่อโครงการคันทรีโฮม โครงการสินทวีพาร์ค โครงการสินทวีการ์เด้น
    โครงการแฮมเล็ท และโครงการ วินเทจโฮมวิลเลจ

2.  การพัฒนาอสังหาริมทรัพย์เพื่อให้เช่าพร้อมสิ่งปลูกสร้าง เช่น โครงการศูนย์การค้า อีสเทอร์น
    สตาร์ พลาซ่า
    (แต่เนื่องจากสภาวะเศรษฐกิจตกต่ำทำให้บริษัทต้องหยุดดำเนินกิจการพลาซ่าชั่วคราว)
    นอกจากนี้ยังมีอพาร์ทเม้นท์และบ้านเดี่ยวระดับหรูให้เช่าซึ่งบริหาร งานโดยบริษัท ซีสตาร์
    พร็อพเพอร์ตี้ส์ จำกัด

3.  ธุรกิจสนามกอล์ฟ พร้อมด้วย คลับเฮ้าส์ ทะเลเทียม ศูนย์กีฬา ศูนย์ประชุมรีสอร์ท ขนาด 150
    ที่นั่ง และสิ่งอำนวยความสะดวกสำหรับการจัดประชุมและสัมมนาต่างๆ บริหารงานโดยบริษัท
    อีสเทอร์น สตาร์ รีสอร์ท จำกัด

4.  การร่วมทุนกับบริษัทอื่นเพื่อประกอบกิจการที่เกี่ยวเนื่องกับการพัฒนาอสังหาริมทรัพย์

5.  ที่ดินรอการพัฒนา

โครงสร้างของกลุ่มบริษัท อีสเทอร์น สตาร์ เรียล เอสเตท จำกัด (มหาชน) ณ วันที่ 31 ธันวาคม
2548

3.  โครงสร้างรายได้ ณ 31 ธันวาคม 2548

หน่วย : ล้านบาท

+---------------+--------+------+-----+-----+-----+-----+-----+-----+
| สายผลิตภัณฑ์     | ดำเนิน  | %    | ปี   |     | ปี   |     | ปี   |     |
|               | การโดย |      | 2   |     | 2   |     | 2   |     |
|               |        |      | 548 |     | 547 |     | 546 |     |
+---------------+--------+------+-----+-----+-----+-----+-----+-----+
|               |        | การ  | รา  | %   | รา  | %   | รา  | %   |
|               |        | ถือหุ้น | ยได้ |     | ยได้ |     | ยได้ |     |
+---------------+--------+------+-----+-----+-----+-----+-----+-----+
| โครงการเพื่อขาย |        |      |     |     |     |     |     |     |
+---------------+--------+------+-----+-----+-----+-----+-----+-----+
|   -           | ESTAR  |      | 135 | 58  | 73  | 48  | 60  | 35  |
|   เ           |        |      | .00 | .64 | .62 | .34 | .77 | .94 |
| ขตอำเภอบ้านฉาง |        |      |     |     |     |     |     |     |
|               |        |      |     |     |     |     |     |     |
|   จังหวัดระยอง  |        |      |     |     |     |     |     |     |
+---------------+--------+------+-----+-----+-----+-----+-----+-----+
| -             | ESTAR  |      | 10  | 4   | -   | -   | -   | -   |
| เข            |        |      | .59 | .60 |     |     |     |     |
| ตกรุงเทพมหานคร |        |      |     |     |     |     |     |     |
+---------------+--------+------+-----+-----+-----+-----+-----+-----+
| รวม           |        |      | 145 | 63  | 76  | 48  | 60  | 35  |
| โครงการเพื่อขาย |        |      | .59 | .24 | .62 | .34 | .77 | .94 |
+---------------+--------+------+-----+-----+-----+-----+-----+-----+
| รายได้อื่นๆ      | ESTAR  |      | 20  | 8   | 28  | 18  | 13  | 8   |
|               |        |      | .19 | .77 | .89 | .23 | .75 | .13 |
+---------------+--------+------+-----+-----+-----+-----+-----+-----+
| ธุร            | ESR    | 8    | 39  | 17  | 33  | 21  | 25  | 15  |
| กิจสนามกอล์ฟและ |        | 1.30 | .95 | .35 | .96 | .42 | .77 | .24 |
| รายได้อื่นๆ      |        |      |     |     |     |     |     |     |
+---------------+--------+------+-----+-----+-----+-----+-----+-----+
| ธุรกิจให้เ       | S      | 9    | 24  | 10  | 19  | 12  | 68  | 40  |
| ช่าและรายได้อื่นๆ | EASTAR | 9.13 | .48 | .64 | .04 | .01 | .81 | .69 |
+---------------+--------+------+-----+-----+-----+-----+-----+-----+
| รวม           |        |      | 230 | 100 | 158 | 100 | 169 | 100 |
|               |        |      | .21 | .00 | .51 | .00 | .10 | .00 |
+---------------+--------+------+-----+-----+-----+-----+-----+-----+

หมายเหตุ :

ESTAR = บริษัท อีสเทอร์น สตาร์ เรียล เอสเตท จำกัด (มหาชน)

ESR = บริษัท อีสเทอร์น สตาร์ รีสอร์ท จำกัด

SEASTAR = บริษัท ซีสตาร์ พร็อพเพอร์ตี้ส์ จำกัด